als_Latn dik_Latn sag_Latn
Deputetët dhe Forumi Zyrtar i Partisë Demokratike kanë protestuar sërish ditën e sotme para Kuvendit ku kanë kërkuar largimin e Ilir Metës nga parlamenti. Ata kanë braktisur komisionet parlamentare ku merrnin pjesë dhe kanë nisur protestën. Sipas Sekretarit të Përgjithshëm, Arben Ristani, protestat do vijojnë çdo ditë, në çdo dorë dhe do vazhdojnë dhe në qytetet e tjera. Ristani bëri të ditur se protestat do vijojnë ditë pas dite deri në dorëheqjen e Metës. Të shtunën pritet që protesta të zhvillohet në Durrës dhe më pas në qytete të tjera. Deputetët janë shprehur se nevojitet dorëheqja e Metës në mënyrë që drejtësia të punojë e pavarur. Bëhet e ditur se deputetët e Partisë Demokratike janë larguar nga Komisioni i Medias dhe ai i Ligjeve.
als_Latn